ພວກນັກ​ສຶກສາ ​ກຳປູ​ເຈຍ ປະທະ ກັບຕຳຫຼວດ ຢູ່ນອກ ສະຖານທູດ ຫວຽດນາມ
ພວກ​ປະ​ທ້ວງ​​ ຊຶ່ງປະກອບດ້ວຍ ພວກນັກ​ສຶກສາ​ກຳປູ​ເຈຍ ​ແລະ​ຂະບວນການ​ປັນຍາ​ຊົນ ​ໄດ້​​ໂຮ​ມຊຸ​ມນຸມກັນ ຢູ່​ຂ້າງ​ນອກ ​ສະຖານທູດ​ຫວຽດນາມ ​ໃນ​ນະຄອນຫຼວງ ​ພະນົມ​ເປັນ.
ມີນັກສຶກສາກຳປູເຈຍ ປະມານ 100 ຄົນ ປະທະກັບຕຳຫຼວດ ເປັນເວລາສັ້ນໆໃນວັນອັງຄານວານນີ້ ໃນຂະນະທີ່ປະທ້ວງ ຕໍ່ການຖະແຫຼງຂອງເຈົ້າໜ້າທີ່ສະຖານທູດຫວຽດນາມໃນເລື້ອງ ທີ່ຊາວກຳປູເຈຍເສຍດິນແດນໃຫ້ຮາໂນ່ຍ ພວກປະທ້ວງ ຊຶ່ງປະກອບດ້ວຍພວກນັກສຶກສາກຳປູເຈຍ ແລະຂະບວນການປັນຍາຊົນ ໄດ້ໂຮມຊຸມນຸມກັນຢູ່ຂ້າງນອກ ສະຖານທູດຫວຽດນາມ ໃນນະຄອນຫຼວງພະນົມເປັນ ໃນວັນ ອັງຄານວານນີ້ ບໍ່ມີຜູ້ໃດທີ່ບາດເຈັບສາຫັດ ໃນການປະທະ ກັບພວກຕໍຫຼວດ ຜູ້ຊຶ່ງພະຍາຍາມທີ່ຈະຍຸຕິ ໃນອັນທີ່ທາງ ເຈົ້າໜ້າທີ່ເອີ້ນວ່າ ການໂຮມຊຸມນຸມຜິດກົດໝາຍນັ້ນ ຄວາມຄຽດແຄ້ນຂອງພວກນັກສຶກສາແມ່ນເລີ່ມຕົ້ນ ຈາກລາຍງານ ທີ່ອ້າງເອົາຄຳເວົ້າ ໃນອັນ ທີ່ໂຄສົກຂອງສະຖານທູດຫວຽດນາມທ່ານ Tran Van Thong ທີ່ກ່າວວ່າ ເຂດສາມຫລ່ຽມ ປາກແມ່ຂອງ ແມ່ນບໍ່ເຄີຍເປັນຂອງກຳປູເຈຍມາກ່ອນ ໃນອະດີດ